Жерді заңсыз пайдалану, атыс қаруын сақтау, жеңгетайлық: Түркістан облысында ұйымдасқан қылмыстық топ ұсталды
DATE: 16:00, 27 Мамыр 2024 | GMT +5
TITLE: Жерді заңсыз пайдалану, атыс қаруын сақтау, жеңгетайлық: Түркістан облысында ұйымдасқан қылмыстық топ ұсталды
URL: https://kaz.inform.kz/news/zherd-zansiz-paydalanu-atis-karuin-saktau-zhengetaylik-turkstan-oblisinda-uyimdaskan-kilmistik-top-ustaldi-d19757/
META: DATE: 16:00, 27 Мамыр 2024 | GMT +5
TOTAL WORDS: 126
AUTHOR(S):
TEXT: Түркістан облысында полицейлер Шардара мен Жетісай ауданында жүргізілген жедел-іздестіру іс-шарасы барысында, жер қойнауын заңсыз өндірумен, атыс қаруын сақтаумен және жеңгетайлықпен айналысқан адамдар тобын анықтады. «Ұйымдасқан қылмысқа қарсы күрес басқармасының жедел уәкілдері мен жылдам қимылдайтын арнайы жасақ қызметкерлері бірлесіп, күдікті 9 адамды, оның ішінде қылмыстық топтың ұйымдастырушысы, бұрын сотталған жергілікті тұрғынды ұстады. Жедел уәкілдер тінту барысында, олардан 1 жүк тиегіш көлік, 7 жүк көлігін, 2 аңшылық мылтық, патрондар және басқа да заттай дәлелдемелерді тәркіледі. Бұдан басқа полицейлер Шардара қаласындағы іс-шаралар барысында, жезөкшелікпен айналысу үшін притон ұйымдастыру фактісін анықтады. Жедел уәкілдер притонның 2 әкімшісін, Қазақстанның 4 азаматын ұстады. Сондай-ақ ақшалай қаражат пен өзге де заттай дәлелдемелер тәркіленді. Қазіргі уақытта аталған фактілер бойынша қылмыстық істер қозғалды. Күдіктілер қамауға алынды», — делінген хабарламада. Тергеу жүргізіліп, оқиғаның толық мән-жайы анықталып жатыр
